Document ID: 32009R0593

ΚΑΝΟΝΙΣΜΌΣ (ΕΚ) αριθ. 593/2009 ΤΗΣ ΕΠΙΤΡΟΠΉΣ
της 8ης Ιουλίου 2009
περί τροποποίησης του κανονισμού (ΕΚ) αριθ. 43/2009 του Συμβουλίου σχετικά με τον κατάλογο των σκαφών που διεξάγουν παράνομη, λαθραία και άναρχη αλιεία στον Βόρειο Ατλαντικό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 43/2009 του Συμβουλίου, της 16ης Ιανουαρίου 2009, περί καθορισμού, για το 2009, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το σημείο 4 του παραρτήματος XV,
Εκτιμώντας τα ακόλουθα:
(1)
Από το 1981, η Ευρωπαϊκή Κοινότητα είναι συμβαλλόμενο μέρος στη σύμβαση για τη μελλοντική πολυμερή συνεργασία στην αλιεία του Βορειοανατολικού Ατλαντικού (2).
(2)
Τον Μάρτιο του 2009, η Επιτροπή Αλιείας Βορειοανατολικού Ατλαντικού (NEAFC) τροποποίησε τον κατάλογο των σκαφών για τα οποία έχει επιβεβαιωθεί ότι έχουν ασκήσει παράνομη, λαθραία και άναρχη αλιεία. Η εν λόγω τροποποίηση πρέπει να ενσωματωθεί στην κοινοτική έννομη τάξη.
(3)
Συνεπώς, ο κανονισμός (ΕΚ) αριθ. 43/2009 θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προσάρτημα του παραρτήματος XV του κανονισμού (ΕΚ) αριθ. 43/2009 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 2009.

Labels: 20
11
6